अब सरकार के आज के प्रचलित विचारों में नैतिक और राजनैतिक अवनति की अधिकतम सीमा पर विचार करें। व्यक्ति के अधिकारों की रक्षक होने के बजाय सरकार, उनकी सबसे खतरनाक उल्लंघनकारी बन रही हैं, स्वतंत्रता की रक्षा करने के बजाए दासता को स्थापित कर रही है, शारीरिक बल की पहल करने वाले से रक्षा करने के बजाए सरकार अपनी मर्जी के किसी मामले में किसी तरीके से शारीरिक बलों और जोर-जबरदस्ती का इस्तेमाल कर रही है। मानव संबंधों मे निष्पक्षता के उपकरण के रूप में काम करने के बजाय सरकार अनश्चितता और भय के घातक शासक के बतौर काम कर रही है। इसके लिए वह उन अस्पष्ट कानूनों का इस्तेमाल कर रही है जिनकी व्याख्या बेतरतीब नौकरशाहों की स्वेच्छा पर छोड़ दिया गया है। व्यक्ति की उच्छृंखला के कारण होने वाले अन्याय से व्यक्ति की रक्षा करने के बजाय सरकार स्वयं भी अन्याय पूर्वक अधिकार ज्ञापन कर रही है। इस तरह हम लोग तेजी से उच्चतम अवनति की ओर पहुंच रहे हैं- वह अवस्था जहाँ सरकार अपनी इच्छा से कुछ भी करने को स्वतंत्र हो, जबकि व्यक्ति को कुछ भी करने के लिए उसकी अनुमति लेनी पडे, ज़ो व्यक्ति के इतिहास की सबसे अंधकारमय अवधि है, वह अवस्था जहां बर्बर ताकतों का शासन हो।